Драги ученици, ове недеље ћемо уместо домаћег задатка имати онлајн тест, који ће се реализовати у среду 15.4.2020. године.

Тест неће бити оцењиван као што сте навикли у редовним условима, већ ћете добијати поене.

Области које ће се појавити на тесту:

5. разред: Сабирање и одузимање разломака, једначине и неједначине

6. разред: Једначине и неједначине у скупу рационалних бројава

7. разред: Правоугли координатни систем, зависне величине, пропорције

8. разред: Ваљак

У наредним данима, пре почетка теста, можете контактирати ваше наставнике и извршити консултације за оно што вам није јасно.

**Како ће се онлајн тест одвијати?**

1. **У среду у 15.4.2020. године**, потребно је да будете крај својих рачунара, таблета или мобилних телефона, **тачно у 17.30 часова.**
2. Укуцате у претраживач следећу адресу <http://www.ezbirka.math.rs/>
3. Отвориће вам се страница, где је потребно да у правоугаоник за то предвиђен укуцате број теста који будете добили од ваших наставика, а затим да притиснете **Започни решавање теста.** Број теста ћете добити на Вајбер групи, тачно у 17.30 часова.
4. Испред вас ће се појавити тест, за који ћете имати 45 минута за решавање.
5. У вашим свескама радите задатке, а крајње одговоре ћете записати у правоугаонике са десне стране где пише **Решење задтка.**
6. Када завршите тест, у за то превиђено место упишите своје **име и презиме, мејл адресу, коментар(није обавезан)** и кликните **Пошаљи решење.** Ученици који немају своје мејл адресе, нека замоле маме и тате да им позјаме мејл адресу**.**
7. Након што сте притиснули Пошaљи решења, ваш наставик ће добити одговоре.
8. Одмах по слању решења теста, поступке решених задатака ћете сликати и послати својим наставницима на мејл, као што сте до сада слали домаће задатке.
9. **ВАЖНО: Наставник мора добити одговоре онлајн теста најкасније до 18:20 часова. Сваки одговор који стигне након тог времена неће бити уважен.**
10. Ваши наставници ће вас у најкраћем року обавестити о резултатима теста.

**Желимо вам пуно среће!**

Ваши наставници математике: Мирјана Кривокапић, Ненад Прибак и Милош Турчиновић